Broj: 101- /25

Mostar, 16.4.2025. godine

BOSNA I HERCEGOVINA

FEDERACIJA BOSNE I HERCEGOVINE

HERCEGOVAČKO-NERETVANSKI KANTON

MINISTARSTVO OBRAZOVANJA, NAUKE, KULTURE I SPORTA

N/R PROF. DR. ADNAN VELAGIĆ, MINISTAR

monkshnk@gmail.com

**PREDMET:** Izvještaj o poduzetim aktivnostima na realizaciji Akcionog plana za poboljšanje i unapređenje sistema kvaliteta na Univerzitetu „Džemal Bijedić“ u Mostaru

Poštovani,

Univerzitet „Džemal Bijedić“ u Mostaru (nadalje: Univerzitet) kao akreditovana visokoškolska ustanova, u propisanom roku po prijemu Rješenja o institucionalnoj akreditaciji, je sačinio i na sjednici Senata Univerziteta usvojio *Akcioni plan za poboljšanje i unapređenje sistema kvaliteta na Univerzitetu „Džemal Bijedić“ u Mostaru* (broj: 01-930-1/24 od 29.2.2024. godine; nadalje: Akcioni plan).

Akcioni plan izrađen na osnovu odredbi *Pravilnika o akreditaciji visokoškolskih ustanova i studijskih programa u Hercegovačko-neretvanskom kantonu* (Službene novine Hercegovačko-neretvanskog kantona broj 4/14) i u skladu je sa preporukama *Komisije domaćih i međunarodnih stručnjaka koji daju ocjenu i obavljaju reviziju kvaliteta i daju preporuke o akreditaciji visokoškolske ustanove Univerziteta „Džemal Bijedić“ u Mostaru* (nadalje: Komisija stručnjaka).

Budući da je Univerzitet obavezan godišnje izraditi i nadležnom ministarstvu dostaviti Izvještaj o poduzetim aktivnostima na realizaciji Akcionog plana, dostavljamo Vam prvi Izvještaj o poduzetim aktivnostima na realizaciji Akcionog plana za poboljšanje i unapređenje sistema kvaliteta na Univerzitetu „Džemal Bijedić“ u Mostaru. U cilju unapređenja sistema kvaliteta na Univerzitetu u protekloj godini provedene su sljedeće aktivnosti:

|  |
| --- |
| Kriterij 1. - Politika osiguranja kvaliteta |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 1.2 | Procijenjen je stepen realizacije postojeće Strategije, razvijeni su elemente strateškog planiranja na Univerzitetu i preduzete aktivnosti na kontinuiranom praćenju realizacije | Imenovana je komisija koja je izvršila procjenu stepena realizacije postojeće Strategije.Usvojena je procedura strateškog planiranja na Univerzitetu u kojoj su razvijeni elementi strateškog planiranja i mehanizmi praćenja realizacije. Imenovan je tim za izradu nove Strategije razvoja Univerziteta „Džemal Bijedić“ u Mostaru za period 2025-2030. Strategija se, u skladu sa ranije navedenom procedurom, nalazi u fazi druge javne rasprave, nakon koje slijede unapređenja i usvajanje na nadležnom organu Univerziteta. |
| 1.8 | Definisan je set od 10 ključnih pokazatelja uspjeha koji će biti godišnje prezentovati na sjednicama Upravnog odbora i Senata Univerziteta, a koji će se odnositi na ključne segmente od kojih zavisi funkcionisanje Univerziteta. Informacioni sistem treba olakšati njihovo prikupljanje | Identificiran je i definisan set od 10 ključnih indikatora uspjeha koji se odnose na ključne segmente od kojih zavisi funkcionisanje Univerziteta (KPI).Po definisanju KPI prilagođen je informacioni sistem koji olakšava prikupljanje i praćenje KPI.Vrijednosti KPI će se prezentirati jednom godišnje, na kraju godine na sjednicama Senata Univerziteta i Upravnog odbora. |
| 1.12 | Odbor za kvalitet je na početku kalendarske 2025. godine donio godišnji plan rada, koji će se na posljednjoj sjednici Odbora u kalendarskoj godini evaluirati shodno stepenu realizacije predviđenih aktivnosti | Izrađen je i usvojen godišnji plan rada na sjednici Odbora za kvalitet Univerziteta za 2025. godinu i kontinuirano na početku svake kalendarske godine. Na posljednjoj sjednici Odbora za kvalitet Univerziteta u kalendarskoj godini izvršiti će se evaluacija usvojenog plana rada. |
| 1.13 | Na internetskoj stranici grafički je predstavljena organizacionu strukturu Univerziteta | Izrađeno je grafičko rješenje organizacione strukture Univerziteta prema važećim aktima.Organizaciona struktura je predstavljena na internetskoj stranici Univerziteta. |
| 1.14 | U fazi je ustanovljavanje Odbora za međunarodnu saradnju na Univerzitetu i njegovo djelovanje se usklađuje sa institucionalnim aktima | Zbog predanog rada na novim i izmjenama postojećih internih akata, analiza dokumenata u domenu međunarodne saradnje s ciljem usklađivanja rada Odbora za međunarodnu saradnju na Univerzitetu je trenutno u toku. |
| 1.15 | Obzirom na prisutan pad broja studenata, potrebno je raditi na internacionalizaciji visokog obrazovanja u smislu razvijanja studijskih programa na stranim jezicima i pokazati inicijativu prema donositeljima politika u tom smislu | Na manifestaciji Dani kvaliteta kao teme predavanja/ radionica obrađene su teme internacionalizacije visokog obrazovanja i razvoj studijskih programa na stranim jezicima.Ova praksa će biti nastavljena i na narednim manifestacijama. |
| 1.16 | Strategiju NIR uskladiti sa principima Evropske povelje i kodeksa za istraživače (Excellence in Research) | Prilikom izrade Strategije naučnoistraživačkog rada i inovacija Univerziteta „Džemal Bijedić“ u Mostaru za period 2023-2028. godine ugrađeni su principi Evropske povelje i kodeksa za istraživače. |

|  |
| --- |
| Kriterij 2. - Izrada i odobravanje programa |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 2.1 | Ishodi učenja na nivou studijskih programa su dostupni na web stranicama fakulteta vezanim za studije koje izvode | Senat Univerziteta je usvojio akt koji normira obavezu postavljanja ishoda učenja studijskih programa na web stranicama fakulteta/ univerzitetskih studija. Ishodi učenja su dostupni. |
| 2.3 | Pored načina na koji se to radi, konsultovati predstavnike privrede i prakse pri izradi novih i reviziji postojećih studijskih programa i putem ankete | Senat Univerziteta je usvojio akt koji normira obavezu da se pri izradi novih i reviziji postojećih studijskih programa predstavnici privrede i prakse konsultuju i putem ankete. |
| 2.4 | Studente uključiti i angažovati da aktivno učestvuju u izradi novih i reviziji postojećih studijskih programa | Trenutno je u fazi imenovanje komisije koja će izvršiti analizu postojeće dokumentacije u oblasti izrade novih i reviziji postojećih studijskih programa i predložiti, u slučaju da to smatraju potrebnim, izmjene u dokumentaciju a u cilju adekvatnog studentskog uključenja i učešća u navedenim aktivnostima. Studentski predstavnici će biti članovi ove komisije. |
| 2.5 | Izraditi matricu kompetencija na svim studijskim programima u kojoj će se procijeniti koliko ishodi učenja na nivou pojedinačnih predmeta doporinose ishodima učenja na nivou cjelokupne kvalifikacije | Senat Univerziteta je usvojio akt koji normira obavezu izrade matrice kompetencija na svim studijskim programima na način definisan ovom preporukom. Matrice kompetencija su urađene. |

|  |
| --- |
| Kriterij 5. - Nastavno osoblje |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 5.3 | Održavanje postojećih programa cjeloživotnog učenja, ali i kratkih ciklusa studija u skladu s potrebama tržišta | Na Univerzitetu se održavaju postojeći programi cjeloživotnog učenja poput Pedagoško-psihološko-didaktičko-metodičkog obrazovanja na Nastavničkom fakultetu <https://nf.unmo.ba/studij/pedagosko-psiholosko-didakticko-metodicko-obrazovanje/>), a drugi se strateški planiraju u skladu sa potrebama tržišta. Kratki ciklusi studija su u pripremi i dio su strategije Univerziteta. Adekvatnija zakonska regulativa u ovoj oblasti bi pomogla Univerzitetu u ovoj misiji. |
| 5.4 | Nastaviti praksu sufinansiranja NIR-a i ako je moguće i pojačati, kako bi se UNMO popravio na listama rangiranja Univerziteta | Nastavljena je praksa sufinansiranja NIR-a. U razgovoru sa nadležnim obrazovnim vlastima nastojimo povećati iznos za sufinansiranje NIR-a na Univerzitetu, što, evidentno, ne ovisi samo o Univerzitetu. |

|  |
| --- |
| Kriterij 6. - Resursi za učenje i podrška studentima |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 6.1 | Preduzeti neophodne aktivnosti za obezbjeđenje adekvatnijeg prostora za smještaj Univerzitetske biblioteke i Fakulteta humanističkih nauka | Poduzimati neophodne aktivnosti za obezbijeđenje adekvatnijeg prostora za smještaj Univerzitetske biblioteke i Fakulteta humanističkih nauka. Aktivnosti oko izgradnje nove univerzitetske biblioteke su započete i direktni zavise od finansijskih izvora koje Univerzitet pokušava osigurati.Nadležni organi Univerziteta, prvenstveno rektor, konstantno obavljaju razgovore i poduzimati i druge radnje sa nadležnim obrazovnim vlastima i potencijalnim donatorima i investitorima u cilju osiguranja adekvatnijeg prostora za smještaj Univerzitetske biblioteke i Fakulteta humanističkih nauka. Ovo je kontinuirani i dugotrajni i mukotrpni proces, koji ne ovisi direktno i isključivo o Univerzitetu.  |
| 6.2 | Svi silabusi studijskih programa moraju da se nalaze u biblioteci na osnovu čega biblioteka može imati uvid u brojne stanje literature u odnosu na literaturu predviđenu silabusima | Silabusi nastavnih predmeta na svim studijskim programima nalaze se u Univerzitetskoj biblioteci |
| 6.4 | Sklopiti ugovore sa kompanijama o korištenju različitih praktičnih prostorija i laboratorija za studente sa različitih studijskih programa | Fakulteti, univerzitetski studiji i rektorat konstantno identifikuju kompanije i sa istim sklapaju ugovore o korištenju prostorija i laboratorija, kao i drugih kapaciteta koji se mogu koristiti na nastavu i naučno-istraživački i umjetničko-istraživački rad.Na web stranicama fakulteti i univerzitetski studiji navode kompanije s kojima postoje potpisani ugovori o korištenju prostorija i laboratorija. |
| 6.5 | Nastaviti sa ulaganjima u istraživačku i stručnu opremu | Univerzitet i fakulteti, konstantno i u skladu sa raspoloživim finansijskim sredstvima, vrše ulaganja u istraživačku i stručnu opremu. |
| 6.6 | Nastaviti infrastrukturna ulaganja u kampus, a posebno apelujemo na potrebu za rješavanjem prostora za smještaj univerzitetske biblioteke i Fakulteta humanističkih nauka | Univerzitet i fakulteti, konstantno i u skladu sa raspoloživim finansijskim sredstvima nastavljaju infrastrukturna ulaganja u kampus, što je vidljivo. Planiraju se ulaganja u novu zgradu Univerzitetske biblioteke, renovira se tzv. Zajednička zgrada, grade se moderni sportski tereni sa pratećim objektima, itd. (u vezi sa preporukom 6.1). |

|  |
| --- |
| Kriterij 7. – Upravljanje informacijama |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 7.2 | U narednom periodu raditi na dobijanju detaljnijih informacija o zapošljavanju svršenih studenata po studijskim programima | Realizacija ove preporuke se vrši najmanje iz mjesečnih biltena Službe za zapošljavanje HNK, dostupnih na: <https://www.szzhnz-k.ba/statistika.php> Na mjesečnom nivou u HNK se **za svaki studijski program na svakom ciklusu studija** (izlaznu diplomu, zanimanje, kvalifikaciju...) prati, najmanje, sljedeće:Da li se izlazna kvalifikacija/ zanimanje nalazi među najbrojnijim zanimanjima sa najviše nezaposlenih licaDa li se izlazna kvalifikacija/ zanimanje nalazi među najbrojnijim zanimanjima u kojima su se lica zaposlilaPregled broja nezaposlenih lica izlazne kvalifikacija/ zanimanja u evidenciji - po najbrojnijim zanimanjimaPregled broja zaposlenih lica izlazne kvalifikacija/ zanimanja sa evidencije po najbrojnijim zanimanjimaUsvojena dinamika praćenja:* Timovi za kvalitet fakulteta/univerzitetskih studija i voditelji doktorskih studija prvu analizu su proveli do 25.2.2025. godine za cjelokupnu 2024 godinu. Kritički osvrt za 2024. godinu je napisan jedanput i uzimat će u obzir rezultate u protekloj godini dana.
* Timovi za kvalitet fakulteta/univerzitetskih studija i voditelji doktorskih studija će rezultate prezentovati na sjednici Odbora za kvalitet u junu za mjesece decembar prethodne godine, te januar, februar, mart, april i maj tekuće. Nakon popunjavanja tabela, potrebno je napisati kritički osvrt na vrijednosti podataka za mjesece za koje su prikupljeni podaci (1 osvrt na sve mjesece).
* Timovi za kvalitet fakulteta/univerzitetskih studija i voditelji doktorskih studija će rezultate prezentovati na sjednici Odbora za kvalitet u decembru za mjesece juni, juli, august, septembar, oktobar i novembar tekuće godine. Nakon popunjavanja tabela, potrebno je napisati kritički osvrt na vrijednosti podataka za mjesece za koje su prikupljeni podaci (1 osvrt na sve mjesece).
* Analiza će se istom dinamikom provoditi kontinuirano, a rezultati predstavljati dva puta godišnje: na sjednicama Odbora za kvalitet Univerziteta u junu i decembru.
 |
| 7.3 | Kreirati informacionu bazu podataka o kadrovima koje će se koristiti u rektoratu i svim fakultetima Univerziteta | Kreirana je informaciona bazu podataka o kadrovima. |

|  |
| --- |
| Kriterij 8. – Informisanje javnosti |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 8.2 | Nastaviti aktivnosti na poboljšanju vidljivosti na webometrics rang listi za Bosnu i Hercegovinu | Nastavljene su aktivnosti na poboljšanju vidljivosti na webometrics rang listi za Bosnu i Hercegovinu, i provode se kontinuirano. Ova aktivnost je prepoznata i u nacrtu nove Strategije razvoja Univerziteta. |

|  |
| --- |
| Kriterij 9. – Kontinuirano praćenje i periodična revizija programa |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 9.2 | Nastaviti razgovore sa nadležnim ministarstvom po pitanju izmjene Zakona o visokom obrazovanju u pravcu omogućavanja organizacije kratkih ciklusa studija i dualnog obrazovanja s ciljem diferenciranja ponude i privlačenja većeg broja studenata | Nastavljeni su i skoro privedeni kraju razgovori sa nadležnim ministarstvom po pitanju izmjene Zakona o visokom obrazovanju u pravcu realizacije ove preporuke. Na izmjenama su zajednički radili predstavnici javnih visokoškolskih ustanova u HNK i Ministarsvo obrazovanja, nauke, kulture i sporta HNK. Realizacija dogovrenih izmjena i dopuna Zakona ne ovisi o Univerzitetu. |

|  |
| --- |
| Kriterij 10. – Periodično vanjsko osiguranje kvaliteta |
| Broj  | **Realizacija preporuka Komisije stručnjaka** | **Poduzete aktivnosti/ stepen realizacije** |
| 10.1 | U skladu sa izvještajem Komisije stručnjaka izraditi akcioni plan čiju realizaciju treba pratiti svake godine do naredne akreditacije | Akcioni plan je izrađen.Mehanizmi praćenja realizacije Akcionog plana postoje. |
| 10.2 | Predlažemo da se preduzmu i pokrenu inicijative u smislu propisa koji regulišu pitanje vremenskog perioda na koji se dodjeljuje Akreditacija (sa 4 na 5 godina) | Podnesena je inicijativa za izmjenu Pravilnika o akreditaciji visokoškolskih ustanova i studijskih programa u Hercegovačko-neretvanskom kantonu u okviru Prijedloga za unapređenje visokog obrazovanja u HNK: **„**Izmjeniti važeći Pravilnik o akreditaciji visokoškolskih ustanova i studijskih programa u Hercegovačko-neretvanskom kantonu u skladu sa preporukama Agencije za razvoj visokog obrazovanja i osiguranje kvaliteta BiH i u ovom ili drugom dokumentu predvidjeti akreditaciju kurseva cjeloživotnog učenja i mikrokvalifikacija.“ |

U slučaju potrebe za dodatnim pojašnjenjima, stojimo Vam na raspolaganju.

S velikim poštovanjem,

**Dostaviti:**

* Naslovu
* Unmo.ba
* a/a

**REKTORICA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr. Alena Huseinbegović**